**Obchodná verejná súťaž**

**Výzva na podávanie návrhov na uzavretie zmluvy**

|  |
| --- |
| **podľa §281 - §288 zákona č. 513/1991 Zb. Obchodného zákonníka****v znení neskorších predpisov** |

 **I.    Vyhlasovateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina
Obchodný register : Okresný súd Žilina, Oddiel: Sro, Vložka číslo: 3510/L

Zastúpený: Ing. Mikuláš Kolesár, konateľ

IČO: 36 007 099
IČ DPH:                     SK 2020447583

DIČ: 2020447583

IBAN: SK1909000000005035044524

SWIFT: GIBASKBX

Kontaktná osoba:       Ing. Peter Ďurkovský, oddelenie verejného obstarávania
Tel:                             +421 415660168
E-mail:                        peter.durkovsky@dpmz.sk

 Identifikácia vyhlasovateľa: Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

 (ďalej len „vyhlasovateľ")

**vyhlasuje obchodnú verejnú súťaž (ďalej len „súťaž") na predkladanie návrhov na uzatvorenie zmluvy, ktorej predmetom je:**

**„Komplexné poistenie pre Dopravný podnik mesta Žiliny s.r.o.“**

**II. Vymedzenie predmetu požadovaného záväzku - predmet súťaže**

Predmetom súťaže je poskytnutie poisťovacích služieb pre Dopravný podnik mesta Žiliny s.r.o. na obdobie 12 kalendárnych mesiacov.

Výsledkom súťaže bude uzavretie nových poistných zmlúv v členení podľa určených skupín poistenia, ktoré svojou platnosťou budú plynule nadväzovať na jestvujúce poistné zmluvy vyhlasovateľa súťaže.

Predmet súťaže je rozdelený na nasledovné tri skupiny poistenia:

**1. skupina poistenia: Povinné zmluvné poistenie**

**2. skupina poistenia: Havarijné poistenie**

**3. skupina poistenia: a)Živelné poistenie**

 **b)Poistenie pre prípad odcudzenia**

 **c)Poistenie strojov a elektronických zariadení**

 **d)Poistenie zodpovednosti za škodu**

Na každú skupinu poistenia bude uzavretá s úspešným navrhovateľom samostatná poistná zmluva. Z uvedeného vyplýva, že každý navrhovateľ môže predložiť svoje návrhy poistných zmlúv buď na všetky 3 skupiny poistenia, alebo predloží svoj návrh poistnej zmluvy iba na vybranú skupinu poistenia. Ak navrhovateľ predloží svoj návrh poistnej zmluvy na 3. skupinu poistenia, táto poistná zmluva musí zahŕňať všetky štyri druhy poistenia a) až d). Vyhlasovateľ súťaže bude vyhodnocovať každú skupinu poistenia samostatne a v rámci každej skupiny určí na základe hodnotiaceho kritéria poradie navrhovateľov a úspešného navrhovateľa.

Informácia o predpokladanej hodnote predmetu súťaže na poistné obdobie 12 kalendárnych mesiacov:

1. skupina poistenia: Povinné zmluvné poistenie 109 712,00 EUR

2. skupina poistenia: Havarijné poistenie 199 387,00 EUR

3. skupina poistenia: a)Živelné poistenie

b)Poistenie pre prípad odcudzenia

c)Poistenie strojov a elektronických zariadení

d)Poistenie zodpovednosti za škodu

 Spolu za 3. skupinu poistenia: 93 910,00 EUR

**Spolu za predmet súťaže: 403 009,00 EUR**

*(poznámka: ceny za 2. a 3. skupinu poistenia sú vyššie uvedené vrátane dane z poistenia).*

Spoločný slovník obstarávania (CPV): 66515200-5 Poistenie majetku

 66514110-0 Poistenie motorových vozidiel

Financovanie predmetu súťaže:z vlastných finančných prostriedkov obstarávateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ (vyhlasovateľ) realizuje toto obstarávanie postupom obchodnej verejnej súťaže podľa zákona č. 513/1991 Zb.

Zverejnenie (vyhlásenie) súťaže: http://www.dpmz.sk/obchodne-verejne-sutaze/

*Opis a špecifikácia skupín poistenia:*

**1. skupina poistenia: Povinné zmluvné poistenie**

S jedným úspešným navrhovateľom vyhlasovateľ uzavrie poistnú zmluvu o povinnom zmluvnom poistení zodpovednosti za škodu spôsobenú prevádzkou motorového vozidla (uzatvorená podľa príslušných ustanovení Občianskeho zákonníka v znení neskorších právnych predpisov a podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov).

Predmetom uzavretej zmluvy bude **povinné zmluvné poistenie** zodpovednosti za škodu spôsobenú prevádzkou motorového vozidla, a to súboru vozidiel, ktorých držiteľom, alebo vlastníkom je vyhlasovateľ súťaže, t.j. Dopravný podnik mesta Žiliny s.r.o., Kvačalova 2, 011 40 Žilina.

Súbor vozidiel, ktorý je predmetom tohto poistenia, je uvedený v Prílohe č. 1 tejto výzvy (Zoznam vozidiel – špecifikácia vozidiel).

Predmetná poistná zmluva bude s úspešným navrhovateľom (poisťovňou) uzavretá na dobu určitú, t.j. na 12 kalendárnych mesiacov **(účinnosť poistenia: od 31.12.2022 00:00 hod. do 30.12.2023 24:00 hod.)** a poisťovni vznikne povinnosť v prípade vzniku poistnej udalosti plniť záväzky v prospech vyhlasovateľa súťaže (poisteného), a to v súlade s uzavretou poistnou zmluvou a v súlade s platnými právnymi predpismi Slovenskej republiky.

Poistné krytie sa musí vzťahovať na územie Slovenskej republiky a územie štátov Európy v zmysle platnej legislatívy.

Limity poistného plnenia pre každé vozidlo sú stanovené nasledovne:

* **5,24 mil. EUR** za škodu na zdraví alebo usmrtením, bez ohľadu na počet zranených alebo usmrtených;
* **1,05 mil. EUR** za škodu vzniknutú poškodením, zničením alebo stratou veci (vrátane ušlého zisku a účelne vynaložených nákladov spojených s právnym zastúpením pri uplatňovaní prísl. nárokov, bez ohľadu na počet poškodených).

Návrh poistnej zmluvy, ktorý predloží navrhovateľ do súťaže, musí okrem iného obsahovať tiež nasledovné ustanovenia, resp. podmienky poistenia:

*Preambula resp. úvodné ustanovenie a pod.:*

Táto poistná zmluva (ďalej len „zmluva“) sa uzatvára ako výsledok verejného obstarávania realizovaného postupom Obchodnej verejnej súťaže podľa § 281 – 288 zákona č. 513/1991 Zb. (Obchodný zákonník v znení neskorších predpisov). Obchodnú verejnú súťaž vyhlásil a zverejnil na svojom webovom sídle poistník, resp. poistený ako obstarávateľ (vyhlasovateľ súťaže), ktorý vykonáva vybrané činnosti ustanovené v § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov. Vyhlasovateľ realizoval Obchodnú verejnú súťaž pod názvom: „Komplexné poistenie pre Dopravný podnik mesta Žiliny s.r.o.“ Poisťovateľ bol vyhodnotený ako úspešný navrhovateľ v súťaži za predmetnú skupinu poistenia.

1)Poistený má nárok, aby poisťovateľ za neho nahradil poškodeným uplatnené a preukázané nároky na náhradu:

 a) škody na zdraví a nákladov pri usmrtení,

b) škody vzniknuté poškodením, zničením alebo stratou veci, ako aj škody vzniknuté odcudzením veci, ak stratila fyzická osoba pri poškodení možnosť ich opatrovať

 (ďalej len vecná škoda),

c) škody, ktoré majú povahu ušlého zisku,

d) účelne vynaložených nákladov spojených s právnym zastúpením pri uplatňovaní nárokov podľa písmen a) až c),

e) regresy sociálnej a zdravotných poisťovní.

2)Motorové vozidlá vstupujúce do poistenia v priebehu platnosti zmluvy budú poistené za rovnakých podmienok, ako je uvedené v zmluve.

3)V prípade zániku predmetu poistenia pred koncom poistného obdobia, má poistený nárok na vrátenie nespotrebovanej časti poistného.

4)Sadzby pre výpočet poistného uvedené v poistnej zmluve sú záväzné po celú dobu poistenia.

5)V prípade zakúpenia motorového vozidla bude vozidlo bude vozidlo automaticky poistené okamihom prevzatia vozidla s tým, že túto skutočnosť poistený nahlási do 10 pracovných dní od zakúpenia motorového vozidla.

6)V rámci poistenia sú dojednané aj bezplatné asistenčné služby poskytované 24 hodín denne, ktorých súčasťou bude minimálne pomoc na ceste pri poruche alebo nehode, vrátane odťahu vozidla do najbližšieho autorizovaného servisu „schopného opravu vykonať“, uschovania vozidla, poskytnutie ubytovania, zapožičanie náhradného vozidla. Uvedené sa vzťahuje len na vozidlá zvýraznené zelenou farbou v prílohe č.1.

7)Poistenie sa dojednáva bez spoluúčasti poisteného na poistnom plnení.

8)Poistné sa platí v štvrťročnej splátke a to na základe avíza na úhradu.

**9)**Táto zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka. Zmluvné strany súhlasia so zverejnením zmluvy podľa zákona č. 211/2000  Z. z. o slobodnom prístupe k informáciám v znení neskorších predpisov.

10)Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

Každý navrhovateľ je povinný vo svojom návrhu poistnej zmluvy uviesť výšku poistného spolu za 12 kalendárnych mesiacov (ročné poistné) za povinné zmluvné poistenie zodpovednosti za škodu spôsobenú prevádzkou motorového vozidla (súboru motorových vozidiel) v EUR (DPH: 0 %).

Cena bude stanovená v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996, ktorou sa vykonáva zákon NR SR č. 18/1996 Z. z. o cenách.

Vyhlasovateľ ako súčasť tejto výzvy dáva navrhovateľom k dispozícii Tabuľku č. 1 (Sadzby poistného na 12 kalendárnych mesiacov – ročné poistné – Povinné zmluvné poistenie). Túto tabuľku navrhovateľ vyplní podľa predtlače, t.j. uvedie ročné sadzby poistného v EUR a výsledné ročné poistné v EUR pre všetky vozidlá.

Návrh poistnej zmluvy, ktorú navrhovateľ predloží do súťaže na predmetné poistenie, musí obsahovať minimálne nasledovné prílohy:

* sadzby poistného na 12 kalendárnych mesiacov – ročné poistné – Povinné zmluvné poistenie *(Tabuľka č. 1 výzvy)*
* zoznam vozidiel – špecifikácia vozidiel pre Povinné zmluvné poistenie *(Príloha č. 1 výzvy)*

**2. skupina poistenia: Havarijné poistenie**

S jedným úspešným navrhovateľom vyhlasovateľ uzavrie zmluvu o poistení podľa § 788 a nasl. zákona č. 40/1964 Zb. (Občiansky zákonník v znení neskorších predpisov).

Predmetom poistenia budú osobné a nákladné motorové vozidlá vrátane ich častí a príslušenstva tvoriace štandardnú, povinnú a doplnkovú výbavu poistených motorových vozidiel.

Poistenie bude medzi zmluvnými stranami dojednané pre prípad:

a)poškodenia alebo zničenia vozidla v dôsledku havárie,

b)odcudzenia celého vozidla alebo jeho časti,

c)poškodenia alebo zničenia vozidla v dôsledku živelnej udalosti,

d)úmyselného poškodenia alebo zničenia – vandalizmus (zistený – nezistený).

Zoznam vozidiel - špecifikácia motorových vozidiel pre havarijné poistenie je uvedená v Prílohe č. 2 tejto výzvy.

Predmetná poistná zmluva bude s úspešným navrhovateľom (poisťovňou) uzavretá na dobu určitú, t.j. na 12 kalendárnych mesiacov **(účinnosť poistenia: od 31.12.2022 00:00 hod. do 30.12.2023 24:00 hod.)** a poisťovni vznikne povinnosť v prípade vzniku poistnej udalosti plniť záväzky v prospech vyhlasovateľa súťaže (poisteného), a to v súlade s uzavretou poistnou zmluvou a v súlade s platnými právnymi predpismi Slovenskej republiky.

Návrh poistnej zmluvy, ktorý predloží navrhovateľ do súťaže, musí okrem iného obsahovať tiež nasledovné ustanovenia, resp. podmienky poistenia:

*Preambula resp. úvodné ustanovenie a pod.:*

Táto poistná zmluva (ďalej len „zmluva“) sa uzatvára ako výsledok verejného obstarávania realizovaného postupom Obchodnej verejnej súťaže podľa § 281 – 288 zákona č. 513/1991 Zb. (Obchodný zákonník v znení neskorších predpisov). Obchodnú verejnú súťaž vyhlásil a zverejnil na svojom webovom sídle poistník, resp. poistený ako obstarávateľ (vyhlasovateľ súťaže), ktorý vykonáva vybrané činnosti ustanovené v § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov. Vyhlasovateľ realizoval Obchodnú verejnú súťaž pod názvom: „Komplexné poistenie pre Dopravný podnik mesta Žiliny s.r.o.“ Poisťovateľ bol vyhodnotený ako úspešný navrhovateľ v súťaži za predmetnú skupinu poistenia.

1)Poistenie je dojednané so spoluúčasťou: pre všetky motorové vozidlá 5 %, minimálne 65,00 EUR.

2)V rámci poistenia je poistením kryté aj poistenie čelných skiel so spoluúčasťou 16,60 EUR. Táto požiadavka platí pre všetky motorové vozidlá uvedené v Prílohe č. 2.

3)Poistenie je dojednané s územnou platnosťou: Európa.

4)V rámci poistenia je dojednané aj poistenie batožiny v osobných motorových vozidlách do 830,00 EUR bez navýšenia poistného k havarijnému poisteniu motorového vozidla. Poistenie sa dojednáva bez spoluúčasti.

5)V rámci poistenia je dojednané aj úrazové poistenie (poistenie smrti na poistnú sumu: minimálne 660,00 EUR a poistenie trvalých následkov úrazu na poistnú sumu: minimálne 1330,00 EUR / bez navýšenia poistného k havarijnému poisteniu motorového vozidla. Poistenie sa dojednáva bez spoluúčasti, bez dojednania samostatnou zmluvou. Poistná suma je stanovená na sedadlo. Uvedené sa vzťahuje len na vozidlá zvýraznené zelenou farbou v prílohe č. 2.

6)Poisťovateľ akceptuje neobmedzenú normohodinu za opravu vozidla v autorizovanom servise na území SR.

7)Pri svojpomocnej oprave nie je obmedzená suma za opravu, pokiaľ nebudú prekročené náklady na prácu stanovené na základe časových noriem a technologických postupov dodávaných výrobcom vozidiel pre danú značku a typ poisteného vozidla. Za materiál je nutné predložiť doklady o nákupe.

8)Parciálne škody (hradené v nových cenách) sa budú hradiť do výšky 95 % všeobecnej hodnoty motorového vozidla.

9)Odťah motorového vozidla bude preplatený do najbližšieho servisu „schopného opravu vykonať“.

10)Hradia sa aj náklady spojené s poplatkami za diaľnice (nie diaľničná známka), tunelov, lodí, trajektov pre prepravné aj prípojné motorové vozidlo.

11)V rámci poistenia sú dojednané aj asistenčné služby, v prípade poistnej udalosti a nepojazdnosti motorového vozidla v zahraničí poisťovňa uhradí náklady na odtiahnutie na územie Slovenskej republiky. Uvedené sa vzťahuje len na vozidlá zvýraznené zelenou farbou v prílohe č. 2.

12)Opravu s hodnotou nižšou ako je dojednaná spoluúčasť na motorovom vozidle bude hradiť poistník priamo v servise a následne postúpi faktúru za opravu poisťovateľovi, náklady na opravu s hodnotou vyššou ako je dojednaná spoluúčasť bude hradiť poisťovateľ priamo zmluvnému servisu formou krycieho listu.

13)Poisťovňa nebude uplatňovať princíp podpoistenia.

14)Poisťovňa nebude vyžadovať vstupné obhliadky motorových vozidiel pri vstupe do poistenia.

15)Poistenie sa vzťahuje aj na škody spôsobené zvieratami.

16)Právo na plnenie vznikne aj vtedy, ak časť vozidla bola poškodená alebo zničená v dôsledku činnosti vozidla ako pracovného stroja.

17)Poistenie sa vzťahuje aj na škody spôsobené na predmete poistenia alebo jeho časti požiarom alebo výbuchom, pokiaľ sa preukáže neoprávnený zásah inej osoby.

18)Poisťovňa bude akceptovať existujúci spôsob zabezpečenia motorových vozidiel klienta a poistné sumy (vstupné hodnoty) poistených motorových vozidiel ako nové ceny – vťahuje sa to na motorové vozidlá vstupujúce do poistenia od počiatku a taktiež na motorové vozidlá vstupujúce do poistenia v priebehu trvania poistnej zmluvy.

19)Poistné sa bude platiť v štvrťročných splátkach na základe avíza na úhradu/predpisu poistného.

20)Sadzby za jednotlivé služby a pevne stanovená spoluúčasť sú nemenné počas celej platnosti zmluvy.

**21)**Táto zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka. Zmluvné strany súhlasia so zverejnením zmluvy podľa zákona č. 211/2000  Z. z. o slobodnom prístupe k informáciám v znení neskorších predpisov.

22)Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

Každý navrhovateľ je povinný vo svojom návrhu poistnej zmluvy uviesť výšku poistného spolu za 12 kalendárnych mesiacov (ročné poistné) za havarijné poistenie v EUR (DPH: 0 %).

Cena bude stanovená v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996, ktorou sa vykonáva zákon NR SR č. 18/1996 Z. z. o cenách.

Vyhlasovateľ ako súčasť tejto výzvy dáva navrhovateľom k dispozícii Tabuľku č. 2 (Sadzby poistného na 12 kalendárnych mesiacov – ročné poistné - Havarijné poistenie). V tejto tabuľke navrhovateľ uvádza príslušné poistné sumy za predmet poistenia. Túto tabuľku navrhovateľ vyplní podľa predtlače, t.j. uvedie ročné sadzby poistného v EUR a výsledné ročné poistné v EUR pre všetky vozidlá.

Návrh poistnej zmluvy, ktorú navrhovateľ predloží do súťaže na predmetné poistenie, musí obsahovať minimálne nasledovné prílohy:

* Sadzby poistného na 12 kalendárnych mesiacov – ročné poistné - Havarijné poistenie *(Tabuľka č. 2 výzvy)*
* Zoznam vozidiel - špecifikácia motorových vozidiel - Havarijné poistenie *(Príloha č. 2 výzvy)*

**3. skupina poistenia: a)Živelné poistenie**

**b)Poistenie pre prípad odcudzenia**

**c)Poistenie strojov a elektronických zariadení**

**d)Poistenie zodpovednosti za škodu**

S jedným úspešným navrhovateľom vyhlasovateľ uzavrie zmluvu o poistení podľa § 788 a nasl. zákona č. 40/1964 Zb. (Občiansky zákonník v znení neskorších predpisov).

Predmetom poistnej zmluvy budú nasledovné druhy poistenia:

a)Živelné poistenie

b)Poistenie pre prípad odcudzenia

c)Poistenie strojov a elektronických zariadení

d)Poistenie zodpovednosti za škodu

Ak navrhovateľ predloží svoj návrh poistnej zmluvy na 3. skupinu poistenia, táto poistná zmluva musí zahŕňať všetky štyri druhy poistenia a) až d). V prípade, ak návrh poistnej zmluvy nebude zahŕňať všetky štyri druhy poistenia a) až d), predmetný návrh poistnej zmluvy na 3. skupinu poistenia nebude zaradený do vyhodnotenia na základe hodnotiaceho kritéria v súťaži.

Vyhlasovateľ súťaže odporúča navrhovateľom, aby predmetné poistenia a) až d) zapracovali v rámci jedného návrhu poistnej zmluvy ako vložky k poistnej zmluve a to nasledovne:

Vložka č. 1 k poistnej zmluve č. XYZ : Živelné poistenie

Vložka č. 2 k poistnej zmluve č. XYZ : Poistenie pre prípad odcudzenia

Vložka č. 3 k poistnej zmluve č. XYZ : Poistenie strojov a elektronických zariadení

Vložka č. 4 k poistnej zmluve č. XYZ : Poistenie zodpovednosti za škodu

Predmetná poistná zmluva bude s jedným úspešným navrhovateľom (poisťovňou) uzavretá na dobu určitú, t.j. na 12 kalendárnych mesiacov **(účinnosť poistenia: od 31.12.2022 00:00 hod. do 30.12.2023 24:00 hod.)** a poisťovnivznikne povinnosť v prípade vzniku poistnej udalosti plniť záväzky v prospech vyhlasovateľa súťaže (poisteného), a to v súlade s uzavretou poistnou zmluvou a v súlade s platnými právnymi predpismi Slovenskej republiky.

Vyhlasovateľ uvádza nasledovné celkové poistné sumy v EUR podľa jednotlivých druhov poistenia:

**a)Živelné poistenie = 36 138 045,08 EUR**

**b)Poistenie pre prípad odcudzenia = 696 500,00 EUR**

**c)Poistenie strojov a elektronických zariadení = 20 903 063,83 EUR**

**d)Poistenie zodpovednosti za škodu = 660 000,00 EUR**

Vyhlasovateľ uvádza ako súčasť výzvy Tabuľku č. 3 (súhrn poistného pre 3. sk. poistenia), v ktorej navrhovateľ podľa predtlače vyplní informácie o výške ročného poistného v EUR k jednotlivým druhom poistenia a) až d) a uvedie výšku celkového ročného poistného v EUR.

Celkové ročné poistné v EUR (DPH: 0 %) sa bude na základe uzatvorenej poistnej zmluvy platiť v štvrťročných splátkach na základe avíza na úhradu/predpisu poistného.

Návrh poistnej zmluvy, ktorý predloží navrhovateľ do súťaže, musí okrem iného obsahovať tiež nasledovné ustanovenia, resp. podmienky poistenia:

*Preambula resp. úvodné ustanovenie a pod.:*

Táto poistná zmluva (ďalej len „zmluva“) sa uzatvára ako výsledok verejného obstarávania realizovaného postupom Obchodnej verejnej súťaže podľa § 281 – 288 zákona č. 513/1991 Zb. (Obchodný zákonník v znení neskorších predpisov). Obchodnú verejnú súťaž vyhlásil a zverejnil na svojom webovom sídle poistník, resp. poistený ako obstarávateľ (vyhlasovateľ súťaže), ktorý vykonáva vybrané činnosti ustanovené v § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov. Vyhlasovateľ realizoval Obchodnú verejnú súťaž pod názvom: „Komplexné poistenie pre Dopravný podnik mesta Žiliny s.r.o.“ Poisťovateľ bol vyhodnotený ako úspešný navrhovateľ v súťaži za predmetnú skupinu poistenia.

1)Poistený je majetok vedený v evidencii poisteného (vlastný, cudzí prenajatý majetok a majetok, ktorý má poistený v správe alebo užíva na základe zmluvy).

2)Sadzby za jednotlivé služby a pevne stanovená spoluúčasť sú nemenné počas celej platnosti zmluvy.

3)Táto zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka. Zmluvné strany súhlasia so zverejnením zmluvy podľa zákona č. 211/2000  Z. z. o slobodnom prístupe k informáciám v znení neskorších predpisov.

4)Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

Každý navrhovateľ je povinný vo svojom návrhu poistnej zmluvy uviesť výšku poistného spolu za 12 kalendárnych mesiacov (ročné poistné) za predmetné druhy poistenia a) až d). Na tento účel navrhovateľ použije Tabuľku č. 3 (Súhrn poistného pre 3. sk. poistenia).

Cena bude stanovená v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996, ktorou sa vykonáva zákon NR SR č. 18/1996 Z. z. o cenách.

Vyhlasovateľ ako súčasť tejto výzvy dáva navrhovateľom k dispozícii Prílohy č. 3 až 5 a Tabuľky č. 4 až č. 7, ktoré prislúchajú k jednotlivým druhom poistenia a) až d). Tieto tabuľky navrhovateľ vyplní podľa predtlače, t.j. uvedie ročné sadzby poistného v EUR a ročné poistné v EUR.

Návrh poistnej zmluvy, ktorú navrhovateľ predloží do súťaže na predmetné poistenia a) až d), musí obsahovať minimálne nasledovné prílohy:

* Prehľad poistných súm a pevne stanovená spoluúčasť k poisteniu: Živelné poistenie *(Tabuľka č. 4 výzvy)*
* Prehľad poistných súm a pevne stanovená spoluúčasť k poisteniu: Poistenie pre prípad odcudzenia *(Tabuľka č. 5 výzvy)*
* Prehľad poistných súm a pevne stanovená spoluúčasť k poisteniu: Poistenie strojov a elektronických zariadení *(Tabuľka č. 6 výzvy)*
* Prehľad poistných súm a pevne stanovená spoluúčasť k poisteniu: Poistenie zodpovednosti za škodu *(Tabuľka č. 7 výzvy)*
* Zoznam poistených strojov a zariadení *(Príloha č. 3 výzvy)*
* Umiestnenie automatov zn. MIKOMAT na výdaj jednorazových cestovných lístkov *(Príloha č. 4 výzvy)*
* Poistenie peňazí a cenín *(Príloha č. 5 výzvy)*

*Špecifikácia jednotlivých druhov poistení a) až d):*

**a)Živelné poistenie**

Vyhlasovateľ súťaže uvádza nasledovné charakteristiky Živelného poistenia za účelom ich zapracovania do predkladaného návrhu poistnej zmluvy (konkrétne do Vložky č. 1 k poistnej zmluve č. XYZ : Živelné poistenie).

**Poistenie sa vzťahuje na:**

a)Trieda 1 (budovy prenajaté) a trieda 2 (stavby prenajaté) **na novú cenu,** na agregovanú poistnú sumu **14 900 918,17 EUR,**

b)Súbor hnuteľného majetku (vecí) účet 022, pojazdné pracovné stroje a dopravné prostriedky v zmysle prílohy č. 3 a účet 029 - ostaný dlhodobý majetok„ **na novú cenu,** na agregovanú poistnú sumu **20 853 463,83 EUR,**

c)Umelecké diela a zbierky , **na časovú cenu,** na agregovanú poistnú sumu **23 663,08 EUR,**

*poznámka:* vyhlasovateľ súťaže disponuje aj umeleckým dielom, ku ktorému sa vzťahujú nasledovné informácie: PÚTAČ umiestnený na adrese sídla vyhlasovateľa súťaže, účtovná VC: 16 681,24 EUR, rok nadobudnutia: 2008.

d)Peniaze, ceniny, cennosti a listinné papiere, **na prvé riziko,** na poistnú sumu **30 000,00 EUR,**

e)Odpratávacie , demolačné , de- a remontážne náklady (vrátane nákladov posudkového znalca, nákladov na hľadanie príčiny škody, nákladov na zemné a výkopové práce, nákladov spojených s dodatočnými projektovými a plánovacími prácami, nákladov spojených s leteckou dopravou z SR a zahraničia , náklady za nočnú prácu, prácu nadčas, v nedeľu a počas sviatkov , ako aj expresné príplatky, náklady na cestovné a ubytovacie náklady pre technikov zo zahraničia aj SR, náklady za uniknutú vodu z potrubí /vodné a stočné/) **na prvé riziko**, na poistnú sumu **330 000,00 EUR.**

**Rozsah poistenia a poistené riziká:**

Jedná sa o škody spôsobené:

a)požiarom,

b)výbuchom,

c)priamym úderom blesku,

d)nárazom alebo zrútením posádkou obsadeného letiaceho telesa, jeho časti alebo jeho nákladu,

e)víchricou – min. 75 km/h,

f)povodňou alebo záplavou,

g)ľadovcom,

h)náhlym zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou,

i)zosúvaním alebo zrútením lavín,

j)pádom stromov, stožiarov a iných predmetov, ak nie sú súčasťou poškodenej poistenej veci,

k)zemetrasením,

l)vodou unikajúcou z prívodného alebo odvádzacieho potrubia vodovodných zariadení a z vodovodných zariadení vrátane poplatkov / vodné, stočné/ za vodu, ktorá unikla z vodovodného potrubia z akejkoľvek príčiny,

m)kvapalinou alebo parou unikajúcou z ústredného, etážového alebo diaľkového kúrenia,

n)hasiacim médiom samovoľne unikajúcim zo stabilného hasiaceho zariadenia,

o)kvapalinou unikajúcou zo solárnych systémov alebo klimatizačných zariadení,

p)chladiarenským médiom unikajúcim z chladiarenských zariadení a rozvodov,

q)hasením, strhnutím alebo evakuáciou v dôsledku živelnej udalosti,

r)atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti, a ak k vniknutiu došlo do 72 hodín po skončení živelnej udalosti,

s)dymom vznikajúcim pri požiari,

t)zvýšením hladiny podpovrchovej vody, ktoré bolo spôsobené povodňou alebo katastrofickým lejakom

u)krádež poistených hnuteľných vecí , ku ktorej došlo v priamej súvislosti s vyššie uvedenými náhodnými udalosťami,

v)ľadochodmi, škody spôsobené v dôsledku deštruktívneho pôsobenia pohybujúcich sa ľadových krýh alebo ľadovej hmoty na poistenú vec

w)prívalom bahna, škody v dôsledku deštruktívneho pôsobenia hmoty s konzistenciou veľmi hustej tekutiny pohybujúcej sa smerom nadol na poistenú vec. Vznik takéhoto prívalu (prúdu) bahna je náhly a je zapríčinený prírodnými vplyvmi.

x)spätným vystúpením vody, ak bolo spôsobené atmosférickým zrážkami alebo katastrofickým lejakom, záplavou následkom búrkového prívalu

y)ťarchou snehu a námrazy

z)nárazom dopravného prostriedku, nárazovou vlnou.

**Doplňujúce informácie**:

1.Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.

2.Dojednáva sa, že v rámci poistenia hnuteľného a nehnuteľného majetku je poistený aj majetok, ktorý je zaobstaraný z finančných prostriedkov fondu Európskej Únie.

3.Dojednáva sa, že poistenie sa vzťahuje aj na protipovodňové ochranné hrádze, vodné nádrže, spevnené plochy a úpravy územia, zemné priehrady, pozemné komunikácie, vrátane dopravného značenia, mosty, oplotenia, osvetlenia , koľajové dráhy, tunely, hrádze a objekty na tokoch, verejné vodovody, verejné kanalizácie, ČOV a iné vodohospodárske objekty, letiská, a inžinierske siete, trolejové a trakčné vedenie. Uvedené sa vzťahuje na majetok vlastný a aj cudzí prenajatý.

4.Dojednáva sa, že poisťovateľ v prípade živelných udalostí na dopravných značeniach a osvetleniach poskytne poistné plnenie so spoluúčasťou 15,00 EUR.

5.Dojednáva sa, že poistenie sa vzťahuje na veci uložené na voľnom priestranstve a veci upevnené na vonkajšej strane budovy.

6.Dojednáva sa, že poistenie sa vzťahuje aj na rozostavané stavby, dokončené budovy a stavby, ktoré nie sú odovzdané do užívania a budovy a stavby počas doby ich rekonštrukcie, evidované na účte obstaranie dlhodobého hmotného majetku.

7.Dojednáva sa, že poisťovateľ nahradí aj náklady nevyhnutné na stavebné úpravy a na demontáž a remontáž poškodených a ostatných nepoškodených poistených vecí, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými a plánovacími prácami, náklady spojené s leteckou dopravou, s príplatkami za nočnú prácu, prácu nadčas, prácu počas víkendov a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej veci alebo náhradných dielov. Pre tieto položky je v tabuľke č. 4 stanovená samostatná poistná suma.

8.Poistením sú kryté aj technologické súčasti budov, hál a stavieb vrátane trolejových a trakčných vedení, evidovaných ako vlastný alebo cudzí prenajatý majetok.

9.Dojednáva sa, že kryté sú aj škody spôsobené takým zaplavením územia, ktoré bolo spôsobené regulovaným vypúšťaním vôd z vodných tokov, priehrad a nádrží.

10.Dojednáva sa, že v prípade poistenia na časové ceny sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách. Za parciálne škody sa budú považovať také škody, ktoré budú dosahovať výšku maximálne 40 % zo stanovenej poistnej hodnoty poistenej veci.

11.Dojednáva sa, že pri živelnom poistení sú kryté aj následné škody, ktoré vznikli v súvislosti so živelnou udalosťou, napr. poškodenie alebo zničenie majetku pri prácach na zmiernenie škody, škody spôsobené hasiacim médiom pri likvidácii požiaru a pod., nejedná sa o priame finančné škody.

12.Dojednáva sa, že poisťovňa bude likvidovať poistné udalosti aj na základe rozpočtov vypracovaných na základe schválených cenníkov. Ak obstarávateľ neuskutoční opravu poškodenej poistenej veci v zmysle predloženého rozpočtu do jedného roku od vzniku poistnej udalosti poisťovňa vyplatí poistné plnenie max. 80 % rozpočtovaných nákladov na opravu vrátane DPH.

13.Dojednáva sa, že poistenie pre prípad poškodenia vecí vodou z vodovodného zariadenia zahŕňa aj škody vzniknuté vo vnútri budovy na privádzacom vodovodnom potrubí vrátene zariadení pripojených na potrubie, odpadovom potrubí vrátane zariadení pripojených na potrubie, potrubí klimatizačných zariadení, potrubí horúcovodného alebo parného kúrenia, teplovodných čerpadiel, solárnych systémov, pokiaľ ku škode dôjde následkom prasknutia alebo zamrznutia potrubia.

14.Dojednáva sa, že poisťovateľ v prípade vodovodnej škody poskytne poistné plnenie so spoluúčasťou 30,00 EUR.

15.Dojednáva sa, že poisťovateľ v prípade vodovodnej škody poskytne poistné plnenie aj za uniknutú vodu do výšky 3 330,00 EUR za jednu poistnú udalosť, max. však 10 000, 00 EUR za poistné obdobie. Poisťovateľ pri takejto škode uplatní spoluúčasť 30,00 EUR.

16.Dojednáva sa, že poistením kryté sú aj budovy, na ktorých prebiehajú stavebné úpravy vrátane vecí v týchto budovách uložených.

17.Dojednáva sa, že poistenie sa vzťahuje aj na náklady spojené so zachovaním pôvodných stavebných materiálov, stavebných technologických postupov a zhotovením umeleckých súčastí / uplatnených pri zhotovení budovy v minulosti/, ktoré je nutné vynaložiť pri oprave alebo znovunadobudnutí poistenej budovy.

18.V prípade sériovej poistnej udalosti bude spoluúčasť odpočítaná z poistného plnenia len raz. Pod sériovou poistnou udalosťou sa pre účely tejto poistnej zmluvy rozumie viac po sebe nasledujúcich škôd na jednej poistenej veci evidovanej pod jedným inventárnym číslom, ktoré majú spoločnú príčinnú súvislosť.

19.Dojednáva sa, že pokiaľ umelecké dielo alebo umelecko-remeselné dielo, ktoré je stavebnou súčasťou poistenej budovy alebo poistenej inej stavby (ďalej len „dielo“) bolo v dôsledku poistnej udalosti:

a.poškodené, vzniká poistenému právo, aby mu poisťovňa vyplatila primerane vynaložené náklady na jeho uvedenie do pôvodného stavu bezprostredne pred poistnou udalosťou,

b.zničené, vzniká poistenému právo, aby mu poisťovňa vyplatila primerane vynaložené náklady na zhotovenie jeho umeleckej alebo umelecko-remeselnej kópie.

Pokiaľ nie je možné dielo do pôvodného stavu uviesť alebo nie je možné kópiu diela zhotoviť, vzniká poistenému právo, aby mu poisťovňa vyplatila cenu diela zistenú znaleckým posudkom zníženú o cenu zbytkov diela, najviac však pre tieto diela dojednanou poistnou sumou alebo sumu limitu poistného plnenia, pričom poisťovňa vyplatí nižšiu z uvedených súm.

20.Pri poistení vlastných a cudzích hnuteľných vecí – zbierky umeleckých predmetov, exponáty (napr. obrazy, sochy, knihy, .... ) sa dojednáva, že mieru poškodenia určí kunsthistorik a poistné plnenie bude predstavovať cenu reštaurovania, maximálne však poistnú sumu uvedenú v poistnej zmluve.

21.Pod pojmom Nová cena sa rozumie cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o veci rovnakého druhu a účelu.

22.Dojednáva sa, že pri poistení na časové ceny, časovej cene zodpovedá obstarávacia hodnota poistenej veci, uvedená v účtovnej evidencii poisteného.

**23**.Ak je v dobe vzniku poistnej udalosti poistná suma poistenej veci nižšia ako je jej poistná hodnota o viac ako 10%, má poisťovňa právo znížiť poistné plnenie pred uplatnením spoluúčasti v rovnakom pomere, v akom je poistná suma ku poistenej hodnote poistenej veci. Toto ustanovenie sa nepoužije pri poistení na prvé riziko.

24.Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poisteného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.

25.Záplavou sa pre účely tejto poistnej zmluvy rozumie vytvorenie súvislej vodnej plochy, ktorá určitú dobu stojí alebo prúdi v mieste poistenia.

26.Povodňou sa pre účely tejto poistnej zmluvy rozumie definícia povodne v zmysle zákona č. 7/2010 Z. z. o ochrane pred povodňami a to najmä prechodné výrazné zvýšenie hladiny vodného toku, pri ktorom bezprostredne hrozí vyliatie vody z koryta vodného toku alebo sa voda z koryta vodného toku už vylieva, platí to aj na stav, pri ktorom je dočasne zamedzený prirodzený odtok vody zo zrážok a dochádza k zaplaveniu vnútornými vodami. Zároveň sa pre účely tejto poistnej zmluvy povodňou rozumie aj vyhlásenie II. stupňa povodňovej aktivity (stav pohotovosti) alebo vyhlásenie III. stupňa povodňovej aktivity (stav ohrozenia) v zmysle platných právnych predpisov.

27.Dojednáva sa, že poistenie sa vzťahuje aj na škody spôsobené lokálnym turbulentným charakterom vetra, vírmi vertikálneho alebo horizontálneho smeru prípadne účinkami malopriestorových turbulentných vírov s malým polomerom a krátkou dobou trvania, ktoré sa vyskytli v bezprostrednej blízkosti poškodeného objektu a na deštrukciu objektu mali zásadný vplyv. Pri poškodení objektu z uvedených príčin nie je rozhodujúce pre posudzovanie vzniku poistnej udalosti aká rýchlosť vetra bola zaznamenaná v najbližšej meracej stanici SHMÚ, ale rozhodujúcim ukazovateľom je prejav lokálneho deštrukčného účinku vetra na poškodenie objektu.

28.Dojednáva sa, že poisťovateľ v prípade škody na stavebných súčastiach poskytne poistné plnenie so spoluúčasťou 30,00 EUR. Za stavebné súčasti budovy alebo stavby sa považujú veci, ktoré k nej podľa svojej povahy patria a nemôžu byť oddelené bez toho, aby sa budova alebo stavba tým neznehodnotili. Spravidla ide o veci, ktoré sú k budove alebo stavbe pevne pripojené (napr. okná, dvere, priečky, obklady, inštalácie, podlahy, maľby stien, tapety...).

29.Dojednáva sa, že v prípade zmien poistných súm jednotlivých predmetov poistenia v priebehu poistného obdobia budú tieto zmeny akceptované, ak agregovane nepresiahnu výšku 10% z dojednanej celkovej poistnej sumy za celý majetok.

30.Dojednáva sa, že poistenie sa vzťahuje na pojazdné pracovné stroje a vozidlá s prideleným VIN číslom alebo registračnou značkou. Ide o dopravné prostriedky – trolejbusy, ktorým je Ministerstvom dopravy SR pridelený technický preukaz vozidla, v ktorom je vyznačené VIN číslo a bočné evidenčné číslo vozidla.

31.Dojednáva sa, že poistenie sa vzťahuje na pojazdné pracovné stroje a vozidlá (dopravné prostriedky) určené na prepravu a dopravu osôb.

32.Miestom poistenia pojazdných pracovných strojov je celé územie SR.

*Poznámka:* Vyhlasovateľ súťaže uvádza, že v mieste poistenia za posledných 10 rokov nebola povodeň ani záplava (týka sa vzniku škôd).

V prípade úniku vody sa uniknuté množstvo vody bude porovnávať s oficiálnym množstvom odobratej vody v predchádzajúcom období.

------------------------------------------------------------------------------

**b)Poistenie pre prípad odcudzenia**

Vyhlasovateľ súťaže uvádza nasledovné charakteristiky Poistenia pre prípad odcudzenia za účelom ich zapracovania do predkladaného návrhu poistnej zmluvy (konkrétne do Vložky č. 2 k poistnej zmluve č. XYZ : Poistenie pre prípad odcudzenia).

**Poistenie sa vzťahuje na:**

a)Súbor nehnuteľného majetku, stavebné súčasti budov, hál a stavieb, vrátane technologického vybavenia budov, hál a stavieb, **na prvé riziko, na novú cenu,** na poistnú sumu **66 500,00 EUR,**

b)Súbor hnuteľného majetku (vecí) vrátane strojov , prístrojov a zariadení, pojazdných pracovných strojov , dopravných prostriedkov, DHM, vrátane účtu obstaranie hmotných investícií a umeleckých diel a zbierok , **na prvé riziko, na novú cenu,** na poistnú sumu **600 000,00 EUR,**

c)Peniaze, ceniny, cennosti a listinné papiere - na **prvé riziko,** na poistnú sumu **30 000,00 EUR.**

**Rozsah poistenia a poistené riziká:**

Poistenie pre prípad krádeže, poškodenia alebo zničenia, pričom páchateľ sa zmocnil poistenej veci nasledujúcim spôsobom:

a)do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie,

b)do miesta poistenia sa dostal iným preukázateľne násilným spôsobom,

c)v mieste sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok

d)miesto poistenia otvoril originálnym kľúčom alebo legálne zhotoveným duplikátom, ktorého sa zmocnil krádežou vlámaním alebo lúpežným prepadnutím,

e)do schránky, ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie,

f)krádežou, pri ktorej páchateľ preukázateľne prekonal prekážku alebo opatrenie chrániace poistenú vec pred krádežou,

g)krádežou, pri ktorej boli poistené veci poistenému alebo jeho pracovníkovi zobrané, pretože jeho odpor bol vylúčený v dôsledku telesného stavu po nehode alebo v dôsledku inej príčiny, za ktorú nemôže byť zodpovedný,

h)lúpežou - zmocnením sa poistenej veci tak, že páchateľ použil proti poistenému, jeho pracovníkovi alebo inej osobe násilie alebo hrozbu násilia.

**Doplňujúce informácie:**

1.Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.

2.Dojednáva sa, že poistné krytie zahŕňa aj “vnútorný a vonkajší vandalizmus. / zistený aj nezistený páchateľ/

3.Vnútorný vandalizmus znamená úmyselné poškodenie alebo úmyselné zničenie poistenej veci spáchané inou osobou ako poisteným tým spôsobom, že vnikne do chráneného priestoru, prekoná prekážku a poškodí alebo zničí predmet poistenia.

4.Vonkajší vandalizmus znamená, že iná osoba ako poistený spácha úmyselné poškodenie alebo zničenie verejne prístupnej poistenej veci.

5.Pod pojmom úmyselné poškodenie alebo zničenie poistenej veci sa okrem iného chápe aj estetické poškodenie poistenej veci – poškodenie sprejermi alebo grafitmi.

6.Dojednáva sa, že poistené veci uložené na voľnom priestranstve sú zabezpečené pre prípad krádeže svojou polohou. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (čln, rebrík, vysúvacia plošina, korba vozidla a pod.), alebo pri jej odcudzení sa musia použiť pracovné pomôcky (kliešte, zvárací prístroj, uhlová brúska a pod.)

7.Poistením sú kryté aj technologické súčasti budov, hál a stavieb vrátane trolejových a trakčných vedení, evidovaných ako vlastný alebo cudzí prenajatý majetok.

8.Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poisteného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.

9.Pod pojmom Nová cena sa rozumie cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o veci rovnakého druhu a účelu.

10.Dojednáva sa, že poisťovňa bude likvidovať poistné udalosti aj na základe rozpočtov vypracovaných na základe schválených cenníkov.

11.Dojednáva sa, že poisťovňa bude pri poistných udalostiach akceptovať šetrenie Mestskou políciou a to do výšky škody 266,55 EUR.

12.Dojednáva sa, že poistenie kryje aj odcudzenie elektroniky z motorového vozidla za podmienky, že motorové vozidlo bolo v čase poistnej udalosti uzamknuté a poistená elektronika sa nachádzala v kufri, alebo uzatvárateľnej priehradke motorového vozidla.

13.Dojednáva sa, že poistenie sa vzťahuje na pojazdné pracovné stroje a vozidlá s prideleným VIN číslom alebo registračnou značkou. Ide o dopravné prostriedky – trolejbusy, ktorým je Ministerstvom dopravy SR pridelený technický preukaz vozidla, v ktorom je vyznačené VIN číslo a bočné evidenčné číslo vozidla.

14.Dojednáva sa, že poistenie sa vzťahuje na pojazdné pracovné stroje a vozidlá určené na prepravu a dopravu osôb.

15.Miestom poistenia pojazdných pracovných strojov je celé územie SR.

16.Dojednáva sa, že poisťovateľ v prípade krádeže a vandalizmu na dopravných značeniach a verejných osvetleniach poskytne poistné plnenie so spoluúčasťou 15,00 EUR.

17.Územná platnosť poistenia: územie Slovenskej republiky. Pri poistení hnuteľných vecí sa dojednáva územná platnosť nasledovne: územná platnosť hnuteľných vecí – pracovných pomôcok /notebooky, tlačiarne, diáre, mobily a iná elektronika/ sa pre prípad krádeže a vandalizmu rozširuje aj o miesta pobytu /externé pracovisko, adresa trvalého a prechodného bydliska, ubytovacie zariadenie – všetko na území Slovenskej republiky a krajín Európskej únie/ a pohybu /motorové vozidlá, vlaky, autobusy, lietadlá, plavidlá – všetko na území Slovenskej republiky a krajín Európskej únie/.

**Spôsoby zabezpečenia hnuteľných vecí proti odcudzeniu**

**Zabezpečenie vchodových dverí miestnosti/objektu**

Poistná suma **do 5 000,00 EUR** - uzamknutý objekt /bez špecifikácie uzamykacieho systému/.

Poistná suma **do 8 300,00 EUR** - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky.

Poistná suma **do 16 600,00 EUR** - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + pridaný ďalší zámok, bezpečnostná závora a oplechované dvere.

Poistná suma **do 33 200,00 EUR** – bezpečnostný uzamykací systém zabraňujúci vytlačeniu , rozlomeniu a odvŕtaniu vložky, ďalej prídavný bezpečnostný zámok. Dvere zabezpečené proti vysadeniu alebo zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou.

**Nad 33 200,00 EUR** – trvalá strážna fyzická ochrana alebo strážna služba, alebo EZS napojená na pult centrálnej ochrany mestskej alebo štátnej polície.

**Pre prípad krádeže dennej tržby v čase prevádzky, peňazí v trezore, peňazí v pokladniach sa dojednáva nasledovný spôsob zabezpečenia:**

1)Pre dennú tržbu peňazí, cenín, cenností, cenných papierov, ktoré nie sú z prevádzkových dôvodov uložené počas prevádzky v uzamknutých trezoroch v čase:

 a)od prevzatia peňazí oprávnenou osobou po uloženie do pokladne alebo zásuvky,

 b)uloženia peňazí v pokladni,

 c)prenosu peňazí oprávnenou osobou do trezoru v mieste poistenia musia byť splnené nasledujúce bezpečnostné opatrenia:

 • nepretržitá, bezprostredná prítomnosť oprávnenej osoby,

 • pokladňa alebo zásuvka môže byť otvorená len v čase manipulácie s peniazmi,

 • v prípade, keď je v jednej pokladni alebo zásuvke uložených viac ako 4 350,00 EUR musia byť tieto bezodkladne uložené a uzamknuté do trezora,

 • prenos dennej tržby do trezora v mieste poistenia musí byť vykonávaný oprávnenou osobou, bez neodôvodneného prerušenia, čo najkratšou cestou.

2)Ak nie je zabezpečená bezprostredná prítomnosť oprávnenej osoby, peniaze, ceniny a cennosti musia byť uložené:

 a) do výšky 4 350,00 EUR v uzamknutej miestnosti,

 b) do výšky 10 000,00 EUR v uzamknutej pokladni,

 c) do výšky 20 000,00 EUR v uzamknutom trezore. Miestnosť, v ktorej sa trezor alebo pokladňa nachádza musí byť v dobe neprítomnosti uzamknutá, okná miestnosti musia byť zatvorené.

Akceptovaný spôsob zabezpečenia automatov – uzamknutý automat bez špecifikácie uzamykacieho systému.

Trolejbusy musia byť riadne uzamknuté funkčným zámkov na predných dverách.

**---------------------------------------------------------------------------**

**c)Poistenie strojov a elektronických zariadení**

Vyhlasovateľ súťaže uvádza nasledovné charakteristiky Poistenia strojov a elektronických zariadení za účelom ich zapracovania do predkladaného návrhu poistnej zmluvy (konkrétne do Vložky č. 3 k poistnej zmluve č. XYZ : Poistenie strojov a elektronických zariadení).

**Poistenie sa vzťahuje na:**

a)Stroje a strojné zariadenia , pojazdné pracovné stroje a DP uvedené a špecifikované v prílohe č. 3, prístrojov a zariadení, **na novú cenu,** na agregovanú poistnú sumu **20 853 463,83 EUR,**

b)Stavby a ich technologické zariadenia a vybavenia budov , hál a stavieb, **na prvé riziko, na novú cenu,** na poistnú sumu **33 000,00 EUR,**

c)Demolačné, de- a remontážne náklady (vrátane nákladov posudkového znalca , nákladov na hľadanie príčiny škody , nákladov na zemné a výkopové práce, nákladov spojených s dodatočnými projektovými a plánovacími prácami, nákladov spojených s leteckou dopravou zo SR a zahraničia, náklady za nočnú prácu, prácu nadčas, v nedeľu a počas sviatkov , ako aj expresné príplatky, náklady na cestovné a ubytovacie náklady pre technikov zo zahraničia aj SR, **na prvé riziko,** na poistnú sumu **16 600,00 EUR.**

**Rozsah poistenia a poistené riziká:**

Poistenie pre prípad poškodenia alebo zničenia strojov, pojazdných pracovných strojov a strojových zariadení , elektroniky vrátane technologického vybavenia budov, hál a stavieb akoukoľvek poistnou udalosťou, okrem výluk z poistenia, ktorá nastane nečakane a náhle a obmedzuje alebo vylučuje funkčnosť poisteného stroja alebo elektroniky.

Právo na plnenie vznikne, ak poistná udalosť bola spôsobená napr.:

a)chybou konštrukcie, chybou materiálu alebo výrobnou chybou (pokiaľ sa na ňu nevzťahuje záruka výrobcu),

konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu v období výroby stroja,

b)chybou obsluhy, nešikovnosťou, nedbalosťou alebo úmyselným konaním,

c)pretlakom pary, plynu, kvapalinou alebo podtlakom,

d)nedostatkom vody v kotloch, parných generátoroch,

e)pádom stroja,

f)roztrhnutie v dôsledku odstredivej sily,

g)skrat el. prúdom a iným pôsobením el. prúdu /prepätie, indukčné účinky blesku/,

h)zlyhaním meracej, regulačnej alebo zabezpečovacej techniky,

i)vniknutie cudzieho predmetu

**Doplňujúce informácie:**

1.Poisťovňa nebude uplatňovať princíp podpoistenia.

2.Dojednáva sa , že v prípade poistenia na časové ceny sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách. Za parciálne škody sa budú považovať také škody, ktoré budú dosahovať výšku maximálne 40 % zo stanovenej poistnej hodnoty poistenej veci.

3.Dojednáva sa, že poisťovateľ nahradí aj náklady nevyhnutné na stavebné úpravy a na demontáž a remontáž ostatných nepoškodených poistených vecí, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými a plánovacími prácami, náklady spojené s leteckou dopravou, s príplatkami za nočnú prácu, prácu nadčas, prácu počas víkendov a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej veci alebo náhradných dielov. Pre tieto položky je v tabuľke č. 1 stanovená samostatná poistná suma.

4.Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poisteného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.

5.Pod pojmom Nová cena sa rozumie cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o vec rovnakého druhu a účelu.

6.Dojednáva sa, že pri poistení na časové ceny, časovej cene zodpovedá obstarávacia hodnota poistenej veci, uvedená v účtovnej evidencii poisteného. Poisťovňa nebude uplatňovať princíp podpoistenia.

7.Dojednáva sa, že poistenie sa vzťahuje aj na nosiče dát pevne zabudované v hardvérovej časti riadiacej alebo regulačnej jednotky poistenej veci, nosiče dát a záznamov programového vybavenia strojov.

8.Poistením sú kryté aj technologické súčasti budov, hál a stavieb vrátane trolejových a trakčných vedení, evidovaných ako vlastný alebo cudzí prenajatý majetok.

9.Pre hnuteľné veci – pracovné pomôcky /notebooky, tlačiarne, diáre, mobily a iná elektronika/ sa dojednáva, že sa na tieto veci vzťahuje poistenie a územná platnosť poistenia je: územie Slovenskej republiky.

10.V prípade, že časti elektronického zariadenia, ktoré sa pri normálom používaní prirodzene rýchle opotrebujú alebo znehodnotia, napr. žiarovky, ventily, potrubia, pásky, gravírovacie valce, poistky, tesnenia, reťaze, pásy, laná, drôty, gumové pneumatiky, predmety zo skla, porcelánu alebo keramiky, siete, tkaniny alebo prevádzkové médiá (napr. mazivá, palivo, katalyzátory), tvoria súčasť poistnou udalosťou postihnutých elektronických zariadení, poistiteľ poskytne plnenie aj za tieto veci.

11.Dojednáva sa, že poistenie sa vzťahuje na pojazdné pracovné stroje a vozidlá s prideleným VIN číslom alebo registračnou značkou. Ide o dopravné prostriedky – trolejbusy, ktorým je Ministerstvom dopravy SR pridelený technický preukaz vozidla, v ktorom je vyznačené VIN číslo a bočné evidenčné číslo vozidla.

12.Dojednáva sa, že pri poistení pojazdných pracovných strojov sú kryté aj škody na sklených dieloch a častiach stroja aj bez iného poškodenia stroja.

13.Dojednáva sa, že poistenie sa vzťahuje na pojazdné pracovné stroje a vozidlá určené na prepravu a dopravu osôb.

14.Miestom poistenia pojazdných pracovných strojov je celé územie SR.

15.Dojednáva sa, že poistenie pojazdných pracovných strojov sa vzťahuje aj na krytie rizika havárie.

Haváriou sa rozumie náraz alebo stret, pričom náraz je zrážka pojazdného pracovného stroja s nepohyblivou prekážkou (napr. stena, stojaci automobil, atď…) a stret je zrážka pojazdného pracovného stroja s pohyblivým objektom (napr. automobil, človek, zviera, atď …).

----------------------------------------------------------------------

**d)Poistenie zodpovednosti za škodu**

Vyhlasovateľ súťaže uvádza nasledovné charakteristiky Poistenia zodpovednosti za škodu za účelom ich zapracovania do predkladaného návrhu poistnej zmluvy (konkrétne do Vložky č. 4 k poistnej zmluve č. XYZ : Poistenie zodpovednosti za škodu).

**Predmet poistenia:** všeobecná-prevádzková zodpovednosť

-platí jednotná poistná suma na jednu a všetky poistné udalosti v jednom poistnom období vo výške **660 000,00 EUR**;

**Poistenie sa vzťahuje na:**

1.Z poistenia zodpovednosti za škodu má poistený právo, aby poistiteľ za neho nahradil poškodeným uplatnené a preukázané nároky na náhradu škody, ktorá vznikla poškodenému na zdraví a usmrtením a/alebo poškodením , zničením alebo stratou veci ako aj inú majetkovú ujmu (ušlý zisk) vyplývajúcu zo vzniknutej škody , ak poistený za takúto škodu zodpovedá podľa príslušných právnych predpisov .

2.Poistenie zodpovednosti za škodu právnických osôb sa vzťahuje na také škody, pre ktoré bolo v dobe trvania poistenia poistenému prvýkrát doručené písomné uplatnenie nároku poškodeného na náhradu škody (poistný princip "claims made") a škoda vznikla najneskôr 3 roky pred dňom platnosti a účinnosti poistnej zmluvy .

3.Predmet poistenia: - činnosti v zmysle výpisu z obchodného registra Okresného súdu Žilina, oddiel: Sro, vložka číslo 3510/L.

**Poistenie sa ďalej vzťahuje aj na zodpovednosť za škody:**

a)vzniknuté na veciach (hnuteľných a nehnuteľných), ktoré si poistený alebo za neho konajúce osoby požičali, prenajali alebo ich inak užívajú a na veciach (hnuteľných a nehnuteľných), ktoré poistený prevzal, aby na nich vykonal objednanú činnosť okrem vecí, ktoré poistený prevzal na základe leasingovej zmluvy,

b)spôsobené na prenajatých budovách a ostatných nehnuteľnostiach,

c)spôsobenú na veciach, ktoré poistený používa a na veciach, ktoré poistený prevzal na spracovanie, opravu, úpravu, predaj, úschovu, uskladnenie alebo poskytnutie odbornej pomoci,

d)vzniknuté pracovným úrazom alebo chorobou z povolania vrátane nákladov vynaložených na liečebnú starostlivosť, dávky nemocenského a dôchodkového poistenia ako regresné náhrady nákladov liečenia vynaložené zdravotnou poisťovňou a regresné náhrady Sociálnej poisťovne,

e)na veciach, ktoré si zamestnanec odložil pri plnení pracovných úloh alebo v priamej súvislosti s ním na mieste na to určenom, a ak nie je také miesto určené, potom na mieste, kde sa obvykle odkladajú,

f)zodpovednosť za škody spôsobené výkonom vlastníckeho práva, prevádzkou a správou nehnuteľností, ktoré poistený vlastní, má prenajaté alebo ich inak užíva, pokiaľ poistený za takúto škodu zodpovedá podľa príslušných právnych predpisov,

g)vzniknuté na veciach, ktoré boli ubytovanými osobami vnesené do ubytovacieho zariadenia a ak je s prevádzkou niektorej činnosti poisteného alebo spolupoisteného spravidla spojené odkladanie vecí aj za škody na veciach odložených na mieste na to určenom alebo na mieste, kde sa obvykle odkladajú pokiaľ poistený za takúto škodu zodpovedá podľa príslušných právnych predpisov. Zodpovednosť za škodu spôsobenú na vnesených alebo odložených veciach upravuje Občiansky zákonník č. z. 40/1964 Zb.§ 433 až 437. Jedná sa o veci uložené v priestoroch určených na odloženie vecí napr. šatne, skrinky pre uloženie pracovných pomôcok, priestory na odloženie bicyklov a pod. t.j. napr. oblečenie, pomôcky, peniaze, klenoty a iné cennosti.

h)spôsobené poistenými organizáciami na ich krížovú zodpovednosť (organizácie voči sebe navzájom vystupujú ako tretie osoby),

i)spôsobené na nadzemných a podzemných vedeniach tretích strán akéhokoľvek druhu,

j)spôsobené pri podujatiach a akciách organizovaných poistníkom vrátane škody na veciach alebo zdraví aktívnych účastníkov organizovaného podujatia, ďalej ujmy na zdraví pri výkone vzdelávacích aktivít.

Územná platnosť poistenia sa vzťahuje na územie Slovenskej republiky ako aj na územie ostatných štátov Európy okrem územia Ruska, Bieloruska a Ukrajiny.

Poistiteľ ďalej nahradí v súvislosti s poistnou udalosťou, ktorá je dôvodom vzniku práva na plnenie poistiteľa, za poisteného výdavky:

a)občianskeho súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti poisteného alebo výšky plnenia poistiteľa, pokiaľ je poistený povinný ich uhradiť, ako aj trovy právneho zastúpenia poisteného, a to na všetkých stupňoch,

b)náklady mimosúdneho prerokovávania nárokov poškodeného, vzniknuté poškodenému alebo jeho zástupcovi, pokiaľ je poistený povinný ich uhradiť,

c)obhajoby poisteného (príp. jeho zamestnanca) v prípravnom konaní a pred súdom v trestnom konaní vedenom proti poistenému.

*Poznámka:* Poisťovateľ neuplatní sublimity na pripoistenia.

Poistníkom a poisteným bude vyhlasovateľ súťaže. Nebudú spolupoistené aj iné organizácie (týka sa krížovej zodpovednosti).

Spoluúčasť 0,00 EUR je zo strany vyhlasovateľa súťaže záväzná.

----------------------------------------------------------------

**III. Obsah návrhu**

Navrhovateľ je povinný predložiť nasledovné dokumenty v listinnej forme (platí aj v prípade, ak predkladá svoj návrh iba na jednu skupinu poistenia):

**1)Identifikačné údaje navrhovateľa** (navrhovateľ predkladá vyplnenú **Prílohu č. 6** tejto výzvy);

**2)Návrh na plnenie kritérií** (navrhovateľ predkladá vyplnenú **Prílohu č. 7** tejto výzvy). Údaje o cene uvedené v návrhu na plnenie kritérií nesmú byť v rozpore s údajmi o cene, ktorá je uvedená v návrhu poistnej zmluvy s prílohami;

**3)Návrh poistnej zmluvy s prílohami za príslušnú skupinu poistenia** (navrhovateľ vypracuje a predkladá tento návrh **v počte 1 ks, potvrdený oprávnenou osobou navrhovateľa**) vyhotovený za použitia podmienok a informácií uvedených v bode II. výzvy (t.j. za použitia opisu a príslušných príloh a tabuliek viažucich sa ku konkrétnej skupine poistenia). Navrhovateľ môže uviesť v poistnej zmluve také ustanovenia, ktoré sa nebudú vymykať obvyklým obchodným podmienkam a ktoré by znevýhodnili vyhlasovateľa súťaže, resp. poistníka. Obchodné a zmluvné podmienky nesmú byť v rozpore s touto výzvou a ak bude relevantné, môžu byť predmetom ďalšieho rokovania s úspešným navrhovateľom v etape pred uzavretím poistnej zmluvy/zmlúv. Návrh poistnej zmluvy (zmlúv) musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh poistnej zmluvy/zmlúv podpíše iná osoba, musí byť vyhlasovateľovi súťaže zároveň predložené splnomocnenie alebo relevantný doklad vystavený od oprávnenej osoby na tento úkon, vyhotovený v listinnej forme s úradne overeným podpisom (vyhotovený ako originál resp. ako úradne overená kópia originálu).

**4)Doklady** **preukazujúce osobné postavenie navrhovateľov:**

Navrhovateľ predloží:

**a)Čestné vyhlásenie** (potvrdené oprávnenou osobou navrhovateľa), že navrhovateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu (v zmysle zákona 343/2015 Z. z. o verejnom obstarávaní a o zmene a doplnení niektorých zákonov). Navrhovateľ použije formulár čestného vyhlásenia uvedený v ***Prílohe č. 9*** tejto Výzvy. Navrhovateľ Prílohu č. 9 vyplní, podpíše a predkladá ju vyhlasovateľovi v počte 1 ks spolu s ostatnými požadovanými dokladmi podľa tejto Výzvy.

Predkladá sa originál dokladu alebo jeho úradne overená kópia.

Pre hospodárske subjekty (navrhovateľov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (navrhovatelia) nepredkladajú doklad podľa tohto bodu písm. a) tejto Výzvy a vyhlasovateľ súťaže si túto skutočnosť overí náhľadom do Zoznamu hospodárskych subjektov.

**b)Doklad o oprávnení poskytovať službu, dodávať tovar, resp. uskutočňovať stavebné práce** – Nakoľko navrhovateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (navrhovateľom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa tohto bodu písm. b) tejto Výzvy, nakoľko si ho vyhlasovateľ súťaže dokáže zabezpečiť a skutočnosti overiť v príslušnom informačnom systéme verejnej správy. Navrhovatelia so sídlom mimo územia Slovenskej republiky predkladajú doklad podľa tohto bodu písm. b) tejto Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla navrhovateľa).

Predkladá sa originál dokladu alebo jeho úradne overená kópia.

Pre navrhovateľov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov) a majú skutočnosť podľa § 32 ods. 1 písm. e) platne zapísanú podľa vyššie cit. zákona, tak tieto subjekty (navrhovatelia) nepredkladajú doklad podľa tohto bodu písm. b) tejto Výzvy a obstarávateľ si túto skutočnosť overí náhľadom do Zoznamu hospodárskych subjektov.

**5)Zoznam poskytnutých služieb** za predchádzajúce tri roky od vyhlásenia súťaže na webovom sídle vyhlasovateľa, t.j. služieb poistenia rovnakých alebo obdobných predmetov, ako je predmet súťaže, poskytnutých subjektom na základe zmluvného plnenia, pričom hodnota uvádzaných poskytnutých poistných služieb/plnení v EUR spolu za vyššie uvedené obdobie musí byť rovnaká alebo vyššia, ako je predpokladaná hodnota príslušnej skupiny poistenia (uvedená v tejto výzve), na ktorú navrhovateľ predkladá svoj návrh poistnej zmluvy.

Na tento účel navrhovateľ použije **Prílohu č. 8** potvrdenú oprávnenou osobou navrhovateľa.

**Zábezpeka ponuky (návrhu):** v tejto súťaži sa od navrhovateľov nevyžaduje.

**Doplňujúce informácie:**

Od navrhovateľa sa vyžaduje splnenie všetkých formálnych a obsahových náležitostí určených v tejto výzve.

V nadväznosti na výšku zmluvnej ceny, ktorá bude uvedená v zmluve s úspešným navrhovateľom za konkrétnu skupinu poistenia, vyhlasovateľ súťaže ako obstarávateľ pred uzavretím zmluvy overí, či je úspešný navrhovateľ zapísaný v registri partnerov verejného sektora, pokiaľ v zmysle legislatívy Slovenskej republiky má povinnosť byť v tomto registri zapísaný.

Predložením návrhu vyhlasovateľovi navrhovateľ bez výhrad akceptuje podmienky súťaže uvedené v tejto výzve.

**Upozornenie týkajúce sa predkladania dokladov podľa bodu III. Výzvy na Obchodnú verejnú súťaž:** Vyhlasovateľ upozorňuje hospodárske subjekty, že pokiaľ vyhlasovateľ v procese vyhodnotenia návrhov predložených do Obchodnej verejnej súťaže zistí v predloženom návrhu chýbajúci doklad a tento doklad vyhlasovateľ nedokáže zabezpečiť iným vhodným spôsobom (napr. z informačného systému verejnej správy a pod.), návrh navrhovateľa nebude zaradený do vyhodnotenia na základe hodnotiaceho kritéria podľa bodu V. Výzvy a bude zo súťaže vylúčený.

**IV.   Komunikácia a jazyk, v ktorom je navrhovateľ povinný predložiť návrh**

**IV.1** Návrh a tiež doklady v ňom predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady a informácie v písomnej forme predložené v cudzom jazyku musia byť zároveň predložené v listinnej forme aj ako úradný preklad týchto dokladov a informácií do štátneho, t.j. do slovenského jazyka. Výnimka platí pre doklady predložené v českom jazyku. Tieto sú plne akceptované. Úradný preklad dokumentov a informácií z cudzieho jazyka do českého jazyka je akceptovaný.Vyššie uvedené platí aj pre komunikáciu medzi záujemcom/navrhovateľom a vyhlasovateľom (napr. v procese vysvetľovania a pod., ak vyslovene nie je uvedené inak).

V prípade zistenia porušenia ustanovení bodu IV.1 zo strany záujemcu/navrhovateľa si vyhlasovateľ súťaže vyhradzuje právo nezaradiť návrh takého navrhovateľa do vyhodnotenia na základe hodnotiaceho kritéria podľa bodu V. Výzvy a vylúčiť navrhovateľa zo súťaže.

**IV.2 Komunikácia a spôsob výmeny informácií:**

-vysvetľovanie informácií uvedených vo Výzve a týkajúcich sa predmetu Obchodnej verejnej súťaže: e-mailom (platí aj pre záujemcu, ktorý žiada vyhlasovateľa o vysvetlenie);

-predkladanie dokumentov tvoriacich návrh navrhovateľa do Obchodnej verejnej súťaže:

 **výhradne v listinnej forme**  na adresu sídla vyhlasovateľa (viď bod VI. tejto Výzvy);

-vysvetľovanie informácií uvedených v predložených dokladoch navrhovateľa: e-mailom;

-informácia o výsledku vyhodnotenia návrhov zaslaná navrhovateľom: e-mailom;

-doručenie odsúhlasenej a úspešným navrhovateľom potvrdenej poistnej zmluvy/zmlúv určenej na uzavretie: v listinnej forme na adresu sídla vyhlasovateľa súťaže;

-komunikácia v iných veciach súvisiacich s Obchodnou verejnou súťažou: e-mailom;

V prípade nedodržania určenej formy komunikácie, t.j. spôsobu výmeny informácií a určených elektronických formátov vyhotovenia predkladaných dokumentov v návrhu si vyhlasovateľ súťaže vyhradzuje právo nezaradiť návrh navrhovateľa do vyhodnotenia na základe hodnotiaceho kritéria podľa bodu V. Výzvy a vylúčiť navrhovateľa zo súťaže.

**V. Kritériá vyhodnotenia návrhov predložených do súťaže a vyhodnotenie**

Po uplynutí lehoty na predkladanie návrhov do Obchodnej verejnej súťaže vyhlasovateľ prostredníctvom zriadenej komisie predložené návrhy otvorí, skontroluje a vyhodnotí, či každý navrhovateľ predložil všetky doklady požadované vyhlasovateľom vo Výzve a či navrhovateľ splnil podmienky/požiadavky stanovené vyhlasovateľom na predmet Obchodnej verejnej súťaže.

V prípade, že navrhovateľ splnil všetky stanovené podmienky/požiadavky vo výzve a predložil všetky požadované doklady, bude jeho návrh vyhodnocovaný na základe hodnotiaceho kritéria, ktoré je uvedené nižšie v tomto bode Výzvy.

Ak počas vyhodnotenia návrhov bude relevantné, vyhlasovateľ požiada navrhovateľa o vysvetlenie predloženého návrhu a určí lehotu na doručenie vysvetlenia. Pokiaľ navrhovateľ nedoručí vysvetlenie v určenej lehote, vyhlasovateľ vylúči navrhovateľa zo súťaže.

Vyhlasovateľ súťaže bude vyhodnocovať návrhy poistných zmlúv od navrhovateľov osobitne, t.j. samostatne za každú skupinu poistenia a to na základe hodnotiaceho kritéria, ktorým je **najnižšia navrhnutá cena v EUR za ročné poistné konkrétnej skupiny poistenia**. V tejto cene musia byť zohľadnené všetky náklady poskytovateľa súvisiace s poskytnutím služby. Navrhovateľ uvádza zmluvnú cenu, t.j. výšku ročného poistného v EUR za konkrétnu skupinu poistenia zaokrúhlenú na dve desatinné miesta.

Navrhovateľ použije Prílohu č. 7 v zmysle pokynov uvedených v bode III.2) tejto výzvy.

**Určenie úspešného navrhovateľa:**

Úspešným bude ten navrhovateľ, ktorý sa umiestni v rámci konkrétnej skupiny poistenia po vyhodnotení návrhov na 1. mieste v poradí, tzn. takýto navrhovateľ navrhol za konkrétnu skupinu poistenia spomedzi navrhovateľov najnižšiu cenu v EUR ako ročné poistné.

S úspešnými navrhovateľmi v rámci jednotlivých skupín poistenia uzatvorí vyhlasovateľ súťaže poistné zmluvy na príslušný predmet poistenia.

**Pokyny k stanoveniu ceny:**

Cena za predmet súťaže musí byť stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Vyhlasovateľ je platiteľom dane z pridanej hodnoty (DPH) podľa legislatívy Slovenskej republiky.

Vyhlasovateľ bezodkladne, najneskôr však **do 14.12.2022** (vrátane tohto dňa) po vyhodnotení návrhov oznámi informáciu o výsledku vyhodnotenia súťaže každému navrhovateľovi, ktorý predložil návrh do súťaže a ktorý splnil podmienky/požiadavky navrhovateľa uvedené vo Výzve a informáciu o výsledku vyhodnotenia súťaže zverejní na svojom webovom sídle pri konkrétnej súťaži. Ak si to situácia v priebehu vyhodnocovania návrhov vyžiada, vyhlasovateľ si vyhradzuje právo v priebehu vyhodnocovania návrhov určiť novú lehotu na oznámenie informácie o výsledku vyhodnotenia súťaže a to aj opakovane. Zmena tejto lehoty bude vždy písomne oznámená všetkým navrhovateľom, ktorí splnili podmienky/požiadavky navrhovateľa uvedené vo Výzve a zverejnená bude na webovom sídle vyhlasovateľa súťaže. Vyhlasovateľ zdokumentuje priebeh súťaže a záznam uchováva v dokumentácii z Obchodnej verejnej súťaže.

**Použitie elektronickej aukcie: nie**

**VI. Forma, miesto a spôsob predkladania dokladov, ktoré tvoria návrh navrhovateľa**

Navrhovateľ predkladá doklady, ktoré sú obsahom návrhu **výhradne v listinnej forme.**

**1)Miesto doručenia návrhov**
Dopravný podnik mesta Žiliny s.r.o., Kvačalova 2, 011 40 Žilina

**2)Formálne náležitosti podávania návrhov**

Dokumenty tvoriace obsah návrhu musia byť predložené/doručené vyhlasovateľovi v samostatnom (nepriehľadnom) uzavretom obale, ktorý musí obsahovať nasledovné údaje:

* adresu vyhlasovateľa: Dopravný podnik mesta Žiliny s.r.o., Kvačalova 2, 011 40 Žilina
* obchodné meno, adresu navrhovateľa
* označenie obalu: „**NEOTVÁRAŤ - OBCHODNÁ VEREJNÁ SÚŤAŽ**"
* označenie predmetu súťaže: ***„Komplexné poistenie pre Dopravný podnik mesta Žiliny s.r.o.“***

**3)Spôsob doručenia návrhov akceptovaný vyhlasovateľom**

* poštovou prepravou
* kuriérskou službou alebo ekvivalentnou doručovateľskou službou
* doručenie ponuky osobne na podateľňu vyhlasovateľa súťaže, 1. poschodie, v pracovné dni pondelok až piatok, v čase od 8,00 do 14,00 hod (11,00 – 11,30 prestávka).

Pri zásielkach doručených poštovou prepravou, prípadne kuriérskou službou alebo ekvivalentnou doručovateľskou službou, je rozhodujúci moment fyzického doručenia návrhu do dispozičnej sféry vyhlasovateľa.

Predloženie dokumentov do súťaže v inej ako v listinnej forme je v rozpore s požiadavkami vyhlasovateľa a takto doručené návrhy nebudú zaradené do vyhodnotenia na základe hodnotiaceho kritéria podľa bodu V. Výzvy a budú zo súťaže vylúčené.

**VII. Lehota na predkladanie návrhov**

**Termín: do 07.12.2022 (do 12:00 hod.)**

Návrhy predložené po uplynutí lehoty na predkladanie návrhov nebude možné zahrnúť do Obchodnej verejnej súťaže. Návrhy predložené po uplynutí lehoty na predkladanie návrhov sa vrátia navrhovateľom neotvorené.

Predložené návrhy nemožno odvolať po uplynutí lehoty na predkladanie návrhov.

Návrhy predložené v lehote na predkladanie návrhov do súťaže ostávajú archivované ako súčasť dokumentácie k predmetnej obchodnej verejnej súťaži.

 **VIII.   Obhliadka predmetu poistenia**

Vyhlasovateľ poskytne navrhovateľovi možnosť zúčastniť sa obhliadky predmetu poistenia, ak navrhovateľ prejaví o takúto obhliadku záujem. Navrhovateľ môže nahlásiť svoj záujem zúčastniť sa obhliadky na e-mailovú adresu peter.durkovsky@dpmz.sk a to v termíne: do 29.11.2022 vrátane tohto dňa**,** pričom v e-mailovej správe uvedie záujem zúčastniť sa obhliadky, uvedie údaje o osobe, ktorá sa za navrhovateľa zúčastní obhliadky: meno, priezvisko, názov a sídlo organizácie, telefonický kontakt a špecifikuje oblasť, resp. predmet poistenia, o ktorý má na obhliadke záujem. Termín obhliadky bude oznámený resp. potvrdený e-mailom dňa 30.11.2022 navrhovateľom, ktorí o ňu prejavili záujem. Vyhlasovateľ predpokladá termín obhliadky: 01.12.2022.

**IX. Lehota na vysvetľovanie informácií uvedených vo Výzve na súťaž**

Navrhovateľ môže požiadať vyhlasovateľa o písomné vysvetlenie podmienok zahrnutia návrhu do súťaže a to v termíne do 29.11.2022, e-mailom na adresu peter.durkovsky@dpmz.sk.

Odpoveď/de budú doručené e-mailom najneskôr **do 01.12.2022** (vrátane tohto dňa). Prípadné zmeny a doplnenia výzvy budú zverejnené na webovom sídle vyhlasovateľa v sekcii verejné obstarávanie/obchodné verejné súťaže.

**X. Vyhradené práva vyhlasovateľa obchodnej verejnej súťaže**

**1)**Zmeniť podmienky Obchodnej verejnej súťaže alebo túto súťaž zrušiť v akejkoľvek fáze/etape od jej vyhlásenia po uzavretie zmluvy s úspešným navrhovateľom.

**2)**Zrušiť Obchodnú verejnú súťaž, ak bol do súťaže predložený iba jeden návrh alebo súťaž zrušiť, ak ani jeden predložený návrh nezodpovedá súťažným podmienkam.

**3)**Zrušiť Obchodnú verejnú súťaž v prípade, že sa podstatne zmenili okolnosti, za ktorých bola vyhlásená a nebolo možné ich predvídať.

**4)**Neprijať žiadny z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo mu z iného dôvodu nevyhovujú.

**5)**V prípade, že navrhovateľ, ktorého návrh vyhlasovateľ vyhodnotil ako úspešný z predložených návrhov, z akéhokoľvek dôvodu písomne odmietne uzavretie zmluvného vzťahu, vyhlasovateľ môže vyzvať na uzavretie zmluvy navrhovateľa, ktorého návrh bol vyhodnotený ako druhý v poradí.

*Upozornenie:*

* Navrhovatelia momentom predloženia svojho návrhu vyhlasovateľovi súťaže akceptujú bez výhrad všetky podmienky a požiadavky vyhlasovateľa uvedené vo Výzve. Rovnako zodpovedajú za správnosť a platnosť údajov , ktoré sú uvedené v návrhoch, ktoré predkladajú.
* Navrhovatelia nemajú nárok na náhradu nákladov spojených s účasťou v súťaži.

**XI. Zoznam tabuliek a príloh, ktoré sú súčasťou predmetnej výzvy**

**Zoznam tabuliek:**

Tabuľka č. 1: Sadzby poistného na 12 kalendárnych mesiacov – ročné poistné (Povinné zmluvné poistenie)

Tabuľka č. 2: Sadzby poistného na 12 kalendárnych mesiacov – ročné poistné (Havarijné poistenie)

Tabuľka č. 3: Súhrn poistného (3. sk. poistenia)

Tabuľka č. 4: Prehľad poistných súm a pevne stanovená spoluúčasť k poisteniu: Živelné poistenie

Tabuľka č. 5: Prehľad poistných súm a pevne stanovená spoluúčasť k poisteniu: Poistenie pre prípad odcudzenia

Tabuľka č. 6: Prehľad poistných súm a pevne stanovená spoluúčasť k poisteniu: Poistenie strojov a elektronických zariadení

Tabuľka č. 7: Prehľad poistných súm a pevne stanovená spoluúčasť k poisteniu: Poistenie zodpovednosti za škodu

**Zoznam príloh:**

Príloha č. 1: Zoznam vozidiel – špecifikácia vozidiel – Povinné zmluvné poistenie

Príloha č. 2: Zoznam vozidiel – špecifikácia motorových vozidiel – Havarijné poistenie

Príloha č. 3: Zoznam poistených strojov a zariadení

Príloha č. 4: Umiestnenie automatov (MIKOMAT) na výdaj jednorazových cestovných lístkov

Príloha č. 5: Poistenie peňazí a cenín

Príloha č. 6: Identifikačné údaje navrhovateľa

Príloha č. 7: Návrh na plnenie kritérií

Príloha č. 8: Zoznam poskytnutých služieb

Príloha č. 9: Čestné vyhlásenie

Príloha č. 10: Čestné vyhlásenie

Príloha č. 11: Prehľad škodovosti

Príloha č. 12: Doplňujúca informácia k 3. skupine poistenia

Príloha č. 13: Zoznam poistených umeleckých diel

Príloha č. 14: Zoznam k poisteniu nehnuteľného majetku (prenájom z Mesta Žilina)

Príloha č. 15: Zoznam k poisteniu nehnuteľného majetku

Príloha č. 16: Zoznam poistených rekonštrukčných, búracích a i. prác

Výzvu vypracoval: Ing. Peter Ďurkovský, odd. verejného obstarávania

V Žiline, 23.11.2022

Výzvu schválil: Ing. Mikuláš Kolesár, konateľ

V Žiline, 23.11.2022

**Dátum poslednej aktualizácie: 01.12.2022**